

**REPUBLIKA HRVATSKA**

**KRAPINSKO-ZAGORSKA ŽUPANIJA**

**OPĆINA GORNJA STUBICA**

**OPĆINSKI NAČELNIK**

KLASA:024-04/23-01/002

URBROJ:2140-12-04/01-22-1

Gornja Stubica, 01. veljače 2023. godine

Na temelju članka 45. Statuta Općine Gornja Stubica (“Službeni glasnik Krapinsko-zagorske županije” broj: 28/18., 06/20. i 11/21.) općinski načelnik Općine Gornja Stubica dana 01. veljače 2023. godine donosi

**PRAVILNIK**

**o korištenju službenih mobilnih telefona u vlasništvu Općine Gornja Stubica**

## **OPĆE ODREDBE**

Članak 1.

Ovim se Pravilnikom uređuje korištenje službenih mobilnih telefona u vlasništvu Općine Gornja Stubica, te prava i obveze općinskih dužnosnika te službenika i namještenika (u nastavku teksta: korisnici) u vezi s korištenjem te imovine.

Članak 2.

Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.

Članak 3.

Pod službenim mobilnim telefonom u smislu ovog Pravilnika razumijeva se mobilni telekomunikacijski uređaj, bez obzira na opremljenost, s pripadajućom SIM -karticom.

## **SLUŽBENI MOBILNI TELEFONI**

Članak 4.

Pravo korištenja službenih mobilnih telefona u vlasništvu Općine Gornja Stubica imaju:

- općinski načelnik,

- pročelnik,

- ravnatelj Dječjeg vrtić JUREK

- voditelji odsjeka

- poljoprivredni redar

- radnik na održavanju lokalnog vodovoda Dobri Zdenci i

- 1 radnik na održavanju groblja i javnih površina.

Pravo korištenja mobilnih telefona imaju i drugi službenici i namještenici te druge osobe kada je to neophodno radi obavljanja službenih poslova, kada im to korištenje odobri općinski načelnik Općine Gornja Stubica ili po općinskom načelniku ovlaštena osoba.

Ukoliko za daljnje korištenje službenog mobilnog telefona više ne postoji poslovno uvjetovani razlog ili se mobilni uređaj koristi na način protivan odredbama ovog Pravilnika, općinski načelnik ili po općinskom načelniku ovlaštena osoba može korisniku mobilnog telefona uskratiti ovlaštenje pojedinačnom odlukom.

Članak 5.

Pravo na pokriće troškova korištenja mobilnih telefona, bez ograničenja, imaju sve osobe iz članka 4. stavka 1. ovog Pravilnika.

Članak 6.

Prilikom preuzimanja službenoga mobilnog telefona korisnik je dužan ispuniti i potpisati izjavu o preuzimanju uređaja.

Obrazac izjave (MOB-1) iz stavka 1. ovog članka, kao i obrazac 'Evidencija službenih mobilnih telefona u vlasništvu Općine Gornja Stubia (MOB-2) sastavni su dio ovog Pravilnika.

Vođenje evidencije i zaprimanje izjava i ovlaštenja propisanih u stavcima 1. i 2. ovog članka, te izdavanje, odnosno preuzimanje službenih mobilnih telefona i SIM-kartica obavlja Odsjek za financije i proračun.

Članak 7.

O zamjeni službenoga mobilnog telefona odlučuje načelnik Općine Gornja Stubica.

Članak 8.

Korisnici službenih mobilnih telefona obvezni su odgovarati na pozive za vrijeme i izvan radnog vremena.

Članak 9.

Korisnik je obvezan vratiti službeni mobilni telefon danom prestanka službe ili obnašanja dužnosti, odnosno danom uskrate prava na korištenje istoga prema odredbi članka 4. stavka 3. ovog Pravilnika.

## **PRIJELAZNE I ZAVRŠNE ODREDBE**

Članak 10.

Ovaj Pravilnik stupa na snagu danom donošenja, a biti će objavljen na mrežnim stranicama Općine Gornja Stubica

 **OPĆINSKI NAČELNIK**

**Jasmin Krizmanić, dipl. ing. prom.**

**Obrazac MOB 1**

IZJAVA

 , ,

(ime i prezime) ( adresa prebivališta )

 , (OIB i naziv radnog mjesta)

potvrđujem da sam dana

1. preuzeo/la mobilni telefonski uređaj sa SIM karticom

( vrsta i model službenog mobilnog telefona te broj SIM kartice)

U Gornjoj Stubici,

 Potpis korisnika

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Obrazac MOB 2**

 **( Evidencija službenih mobilnih telefona)**

**EVIDENCIJA SLUŽBENIH MOBILNIH TELEFONA U VLASNIŠTVU OPĆINE GORNJA STUBICA**

|  |  |  |  |  |  |
| --- | --- | --- | --- | --- | --- |
| R.BR. | KORISNIK | DUŽNOST / NAZIVRADNOG MJESTA | BR. MOB. TELEFONA | VRSTA I MODEL MOB.TELEFONA | DATUM PREUZIMANJA/ZAMJENA |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| 4 |  |  |  |  |  |
| 5 |  |  |  |  |  |
| 6 |  |  |  |  |  |
| 7 |  |  |  |  |  |
| 8 |  |  |  |  |  |
| 9 |  |  |  |  |  |
| 10 |  |  |  |  |  |